﻿ R O M Â N I A CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 54 din 31 martie 2015 privind modificarea şi completarea Hotărârii Consiliului Judeţean Bihor nr 34 din 31 03 2014 privind aprobarea ajutorului financiar la înfiinţarea pentru deschiderea de noi rute sau frecvenţe aeriene de operare la Regia Autonomă „Aeroportul Oradea” Având în vedere Expunerea de motive nr 1530 din 27 martie 2015 a Preşedintelui Consiliului Judeţean Bihor şi Raportul de specialitate nr 4348 din 27 martie 2015 al Direcţiei Generale Economice – Serviciul Financiar – contabil, precum şi Raportul de avizare al Comisiei de studii prognoze economico – sociale buget – finanţe şi administrarea domeniului public şi privat nr 4523 din 31 03 2015 și Raportul de avizare al Comisiei Juridică, dezvoltare regională și cooperare transfrontalieră nr 4559 din 31 03 2015, Ţinând cont de prevederile: 1 Art 107, alin (3) din Tratatul privind funcţionarea Uniunii Europene (TFUE); 2 Art 5 din Orientările comunitare privind finanţarea aeroporturilor şi ajutorul la înfiinţare pentru companiile aeriene cu plecare de pe aeroporturi regionale (2005/C312/01), 3 Art 91 alin (1) lit b) din Legea administraţiei publice locale nr 215/2001, republicată, cu modificările şi completările ulterioare; 4 Legii privind finanţele publice locale nr 273/2006, cu modificările şi completările ulterioare; 5 Ordonanţei de Urgenţă nr 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr 21/1996; 6 Orientările UE privind ajutoarele de stat destinate aeroporturilor şi companiilor aeriene (2014/C99/03); Fiind îndeplinite prevederile cuprinse în art 44-45 şi în art 94-98 din Legea administraţiei publice locale nr 215/2001, republicată, cu modificările şi completările ulterioare; În temeiul drepturilor conferite prin art 97 alin (1) lit C) din Legea administraţiei publice locale nr 215/2001, republicată, cu modificările şi completările ulterioare; CONSILIUL JUDEŢEAN BIHOR H O T Ă R Ă Ş T E : (unanimitate) Art 1 Art 1 al Hotărârii Consiliului Judeţean Bihor nr 34 din 31 martie 2014 se modifică şi completează, şi va avea următorul conţinut: “Art 1 Se aprobă ajutorul financiar la înfiinţare acordat companiilor aeriene, pentru deschiderea de noi rute şi/sau frecvenţe care măresc numărul net de zboruri la Regia Autonomă Aeroportul Oradea, dar care nu concurează cu alte servicii aeriene existente în cadrul aceluiaşi oraş sau conurbaţie, în condiţiile stipulate de Orientările Comunitare privind finanţarea aeroporturilor şi ajutorul la înfiinţare pentru companiile aeriene cu plecare de pe aeroporturile regionale (2005/C 312/01) şi (2014/C 99/03) ajutor autorizat de Comisia Europeana prin Decizia CE nr C(2013)3138/SA35979 ” Art 2 Art 2 al Hotărârii Consiliului Judeţean Bihor nr 34 din 31 martie 2014 se modifică şi completează, şi va avea următorul conţinut: “Art 2 (1) Ajutorul financiar la înfiinţare pentru deschiderea de noi rute şi/sau frecvenţe de operare se va acorda urmare organizării unei proceduri de selecţie publică pentru companiile aeriene, prin cerere de oferte, cu o publicitate adecvată pentru a permite tuturor companiilor aeriene interesate să îşi depună ofertele de servicii (2) Schema de ajutor la înfiinţare pentru companiile aeriene cu plecare de pe Aeroportul Oradea, se va întinde de la data emiterii Deciziei Comisiei Europene până la 31 decembrie 2017, cu posibilitatea extinderii acestei perioade cu termenul corespunzător în cazul în care documentația necesară de aprobare a schemei de ajutor suferă amânare Deoarece ajutorul poate fi acordat în orice moment, pe întreaga perioadă de valabilitate a schemei, iar perioada maximă de acordare este de 3 ani, exista posibilitatea efectuarii de plăţi până la sfârşitul anului 2020 Perioada de acordare a ajutorului la infiintare pe fiecare rută nouă va fi stabilită pe baza solicitării din cadrul Planului de Afaceri prezentat de compania aeriană, până la un interval maxim 3 ani Bugetul neutilizat din fiecare an va fi reportat și utilizat corespunzător cu rutele rămase de a fi lansate, până la epuizarea bugetului total prevăzut (3) Bugetul anual estimat al schemei de ajutor la înfiinţare este preconizat la:  495 040 EUR pentru anul 2013;  495 040 EUR pentru anul 2014;  495 040 EUR pentru anul 2015;  495 040 EUR pentru anul 2016;  495 040 EUR pentru anul 2017; (4) Judeţul Bihor, prin Consiliul Judeţean Bihor, va plăti subvenţii lunare, ţinând cont de costurile eligibile fundamentate în planul de afaceri al companiei aeriene şi de numărul de zboruri efectiv realizat în cursul fiecărei luni, pe baza prezentării unui „Raport lunar de activitate” din partea beneficiarului ajutorului (5) Ajutorul de stat va reprezenta reducerea cu până la 50 % a tarifelor de aeroport datorate de companiile aeriene pentru operarea liniilor nou înfiinţate În funcţie de costurile eligibile menţionate în oferta operatorului aerian şi convenite în contractul încheiat între Consiliul Judeţean Bihor, Aeroportul Oradea şi compania aeriană, cheltuielile vor fi justificate şi întemeiate și nu vor depasi 50% din taxele de aeroport cu excepția serviciilor de handling care sunt asigurate de o altă entitate (6) Ajutorul financiar la înființare acordat pentru companiile aeriene va fi acordat pentru o perioadă maximă de trei ani (7) Cheltuielile eligibile pentru înfiinţarea de noi destinaţii şi/sau rute vor fi fundamentate şi prezentate de compania aeriană într-un ”Plan de afaceri”, inclus în ofertă Subvenţiile alocate pentru ajutorul financiar la înfiinţare acordat companiilor aeriene, pentru deschiderea de noi rute şi/sau frecvenţe de operare pe Aeroportul Oradea, vor fi incluse în bugetele anuale ale Judeţului Bihor şi se vor asigura din fonduri proprii sau din alte fonduri legal constituite (8) Aeroportul Oradea se angajează să publice, anual, lista cu destinaţiile care beneficiază de ajutor pentru înfiinţare, companiile aeriene care sunt beneficiare ale acestor ajutoare cuantumul ajutorului acordat şi numărul zboruri/destinații efectiv operate ” Art 3 Art 3 al Hotărârii Consiliului Judeţean Bihor nr 34 din 31 martie 2014 se modifică şi completează, şi va avea următorul conţinut: “Art 3 Compania aeriană beneficiară a ajutorului financiar la înfiinţare, se obligă să opereze pe Aeroportul Oradea pe perioada solicitată, respectiv de maxim 3 ani pentru care va beneficia de ajutor financiar şi, obligatoriu, va opera suplimentar o perioada cel puțin egală cu cea în care a beneficiat de susţinere financiară În caz contrar, de încălcare a obligaţiilor de operare, compania aeriană va restitui Consiliului Judeţean Bihor, integral, ajutorul financiar de care a beneficiat, conform prevederilor contractuale, plus dobânda calculată de nivelul ratei de referinţă a U E pentru întreaga perioadă în care operatorul a beneficiat de ajutor Dobânda se va calcula de la momentul acordării sprijinului financiar şi până la recuperarea integrală a acestuia, în conformitate cu reglementările comunitare în domeniul recuperării ajutoarelor de stat ” Art 4 Cu punerea în aplicare a prevederilor prezentei hotărâri se încredinţează preşedintele Consiliului Judeţean Bihor, prin Direcţia Generală Economică şi Regia Autonomă ”Aeroportul Oradea” Art 5 Prezenta hotărâre se comunică cu : - Instiţuţia Prefectului Judeţul Bihor; - Preşedintele Consiliului Judeţean Bihor; - Direcţia Generală Economică; - Direcţia Generală Administraţie Publică Locală, Serviciul Juridic – Contencios - Regia Autonomă Aeroportul Oradea; - Compartimentul Relaţii cu consilierii Art 6 Aducerea la cunoştinţă publică a prevederilor prezentei hotărâri va fi asigurată de către Monitorul Oficial al Judeţului Bihor şi pe pagina de internet www cjbihor ro PREȘEDINTE, CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 6 ex 410033, Oradea, Parcul Traian nr 5 Tel : +40-259-412 298 Fax: +40-259-441 326 http://www cjbihor ro 